title: Directiva 1999/97/CE a Comisiei din 13 decembrie 1999 de modificare a Directivei 95/12/CE a Consiliului privind aplicarea la navele care fac escală în porturile Comunității sau în apele aflate sub jurisdicția statelor membre a normelor internaționale referitoare la securitatea maritimă, la prevenirea poluării și la condițiile de viață și de muncă la bordul navelor (controlul statului de port) (Text cu relevanță pentru SEE)

text:
               07/Volumul 07

               RO

               Jurnalul Ofícial al Uniunii Europene

               100

         31999L0097

               L 331/67

               JURNALUL OFÍCIAL AL UNIUNII EUROPENE

      DIRECTIVA 1999/97/CE A COMISIEI

   din 13 decembrie 1999
   de modificare a Directivei 95/12/CE a Consiliului privind aplicarea la navele care fac escală în porturile Comunității sau în apele aflate sub jurisdicția statelor membre a normelor internaționale referitoare la securitatea maritimă, la prevenirea poluării și la condițiile de viață și de muncă la bordul navelor (controlul statului de port)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 95/21/CE a Consiliului din 19 iunie 1995 privind aplicarea la navele care fac escală în porturile Comunității sau în apele aflate sub jurisdicția statelor membre a normelor internaționale referitoare la securitatea maritimă, la prevenirea poluării și la condițiile de viață și de muncă la bordul navelor (controlul statului de port) (1), modificată ultima dată de Directiva 98/42/CE (2), în special articolul 19,

               (1)

               întrucât este necesar să se țină seama de modificările convențiilor, protocoalelor, codurilor și rezoluțiilor Organizației Maritime Internaționale (OMI), intrate în vigoare, precum și de evoluțiile apărute în cadrul memorandumului de înțelegere de la Paris;

               (2)

               întrucât publicarea informațiilor referitoare la navele reținute în porturile comunitare ca urmare a aplicării Directivei 95/21/CE îi poate determina pe proprietarii acestora să ia măsurile de remediere necesare fără a-i constrânge să facă acest lucru și poate să sensibilizeze mai mult sectorul transportului maritim față de problemele de securitate;

               (3)

               întrucât, în acest scop, lista de informații care trebuie publicate ar trebui extinsă, în special pentru a include mai multe detalii despre navele în cauză, reținerea și măsurile al căror obiect sunt, precum și informații referitoare la navele a căror intrare în porturile comunitare a fost refuzată; întrucât trebuie să se stabilească mai clar în ce măsură neregulile care au condus la reținerea navei intră în răspunderea societăților de clasificare în ceea ce privește vizitarea; întrucât eficacitatea acestei măsuri trebuie sporită prin publicarea mai frecventă a informațiilor, pe bază lunară;

               (4)

               întrucât o mai mare transparență a datelor referitoare la inspecțiile navelor este necesară și constituie un element important pentru promovarea calității transportului maritim atât în interiorul Comunității, cât și în lume; întrucât metodele de difuzare mai amplă și din timp a informațiilor trebuie să fie definite în cooperare cu statele membre ale Comisiei;

               (5)

               întrucât statele membre trebuie să ia măsurile necesare pentru a elimina orice obstacol juridic din calea publicării listei navelor inspectate, reținute sau a căror intrare a fost refuzată într-un port oarecare al Comunității, mai ales prin modificarea legislațiilor lor interne în materie de protecție a datelor, dacă este cazul;

               (6)

               întrucât coeficientul global țintă prevăzut în anexa I partea II la Directiva 95/21/CE trebuie să fie ameliorat în lumina experienței acumulate în punerea ei în aplicare; întrucât modificările frecvente ale valorii coeficientului de țintire pot să intervină în cadrul memorandumului de înțelegere de la Paris și această valoare va fi inclusă apoi în sistemul Sirenac; întrucât este suficient să se consulte baza de date Sirenac pentru a cunoaște valoarea coeficientului țintă al unei nave; întrucât este deci inutil să se introducă această valoare în Directiva 95/21/CE;

               (7)

               întrucât lista certificatelor și a documentelor la care se referă anexa II la Directiva 95/21/CE ar trebui modificată pentru a se ține seama de modificările din legislația internațională în vigoare;

               (8)

               întrucât măsurile prevăzute de prezenta directivă sunt conforme cu avizul comitetului înființat în conformitate cu articolul 12 din Directiva 93/75/CEE a Consiliului (3), modificată ultima dată de Directiva 98/74/CE a Comisiei (4),

         ADOPTĂ PREZENTA DIRECTIVĂ:
   Articolul 1
   Directiva 95/21/CE se modifică după cum urmează:

               1.

               Articolul 2 se modifică după cum urmează:

                           (a)

                           la punctul 1, sintagma „în vigoare la 1 iulie 1998” se înlocuiește cu sintagma „în vigoare la 1 iulie 1999”;

                           (b)

                           la punctul 2, sintagma „în versiunea în vigoare la 14 ianuarie 1998” se înlocuiește cu sintagma „în versiunea în vigoare la 1 iulie 1999”.

               2.

               Articolul 15 se înlocuiește cu următorul text:
               „Articolul 15
               Publicarea de informații
               (1)   Autoritatea competentă a fiecărui stat membru ia toate măsurile necesare în vederea publicării cel puțin o dată pe lună a informațiilor enumerate în anexa VIII partea I cu privire la navele care au fost reținute sau a căror intrare într-un port din acest stat membru a fost refuzată în cursul lunii anterioare.
               (2)   Informațiile disponibile în sistemul Sirenac referitoare la navele inspectate în porturile statelor membre și vizate în anexa VIII părțile I și II, sunt făcute publice, în cadrul dispozitivelor tehnice corespunzătoare, imediat ce este posibil după inspecție sau după ridicarea reținerii.
               (3)   Statele membre și Comisia cooperează în vederea punerii la punct a dispozitivelor tehnice corespunzătoare prevăzute la alineatul (2).
               (4)   Dacă este nevoie, sistemul de informare Sirenac este modificat pentru a se conforma exigențelor citate mai sus.”

               3.

               Anexa I se modifică în conformitate cu anexa la prezenta directivă.

               4.

               Anexa II se modifică după cum urmează:

                           (a)

                           punctul 2 a șaptea liniuță se înlocuiește cu următorul text:

                                       „—

                                       Certificat de exceptare cuprinzând, dacă este cazul, lista încărcăturilor”;

                           (b)

                           următoarele puncte, 29-34, se inserează după punctul 28:

                                       „29.

                                       Plan de gestiune și registru de gunoaie

                                       30.

                                       Sistemul de asistare în luarea deciziei pentru căpitanii navelor de pasageri

                                       31.

                                       Plan de cooperare în materie de căutare și salvare pentru navele de pasageri exploatate pe legături fixe

                                       32.

                                       Liste ale limitelor operaționale pentru navele de pasageri

                                       33.

                                       Livret pentru navele de transport a mărfurilor în vrac

                                       34.

                                       Plan de încărcare și de descărcare pentru navele de transport a mărfurilor în vrac.”

               5.

               Se adaugă o nouă anexă VIII, conform anexei la prezenta directivă.

         Articolul 2
   (1)   Statele membre pun în aplicare actele cu putere de lege și actele administrative necesare pentru punerea în aplicare a prezentei directive în termen de cel mult 12 luni de la adoptarea prezentei directive. Statele membre informează imediat Comisia cu privire la aceasta.
   La adoptarea de către statele membre a acestor dispoziții, acestea includ o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre dispozițiile de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a șaptea zi de la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 13 decembrie 1999

            Pentru Comisie

         Loyola DE PALACIO

            Vicepreședinte

      (1)  JO L 157, 7.7.1995, p. 1.

      (2)  JO L 184, 27.6.1998, p. 40.

      (3)  JO L 247, 5.10.1993, p. 19.

      (4)  JO L 276, 13.10.1998, p. 7.
   ANEXĂ

               1.

               Anexa I se modifică după cum urmează:

                           (a)

                           În partea I punctul 6, se inserează sintagma „sau a unei retrageri” după cuvântul „suspendări”.

                           (b)

                           Partea II se înlocuiește cu următorul text:
                           „II.   Coeficient global țintă
                           Următoarele nave trebuie inspectate cu prioritate:

                                       1.

                                       Navele care fac escală pentru prima dată într-un port al unui stat membru sau după o absență de 12 luni sau mai mult. Pentru aplicarea acestor criterii, statele membre țin cont și de inspecțiile efectuate de membrii memorandumului de înțelegere. În absența datelor corespunzătoare în acest scop, statele membre se bazează pe informațiile conținute în baza de date Sirenac și inspectează navele care nu au fost înregistrate în această bază de la crearea ei la 1 ianuarie 1993.

                                       2.

                                       Navele care nu au fost inspectate de un stat membru în cursul ultimelor șase luni.

                                       3.

                                       Navele ale căror certificate obligatorii referitoare la construcția și echipamentul navei, eliberate în conformitate cu convențiile, și ale căror certificate de clasificare au fost eliberate de organisme care nu sunt autorizate conform Directivei 94/57/CE a Consiliului din 22 noiembrie 1994 cu privire la normele și standardele comune referitoare la organismele abilitate să efectueze inspecția și vizita navelor, precum și activitățile în domeniu ale administrațiilor maritime (

                                          JO L 319, 12.12.1994, p. 20).

                                       4.

                                       Navele care arborează pavilionul unui stat din tabelul de rețineri și întârzieri (media mobilă pe trei ani) mai mari decât media, publicat în raportul anual al memorandumului de înțelegere.

                                       5.

                                       Navele care au fost autorizate să părăsească portul dintr-un stat membru în anumite condiții, cum ar fi:

                                                   (a)

                                                   nereguli care trebuie eliminate înainte de plecare;

                                                   (b)

                                                   nereguli care trebuie eliminate în viitorul port;

                                                   (c)

                                                   nereguli care trebuie eliminate în 14 zile;

                                                   (d)

                                                   nereguli pentru care au fost specificate alte condiții.

                                             Dacă au fost întreprinse acțiunile corespunzătoare și toate neregulile au fost eliminate, se ține seama de aceasta.

                                       6.

                                       Navele la care au fost constatate nereguli în timpul unei inspecții precedente, în funcție de numărul acestor nereguli.

                                       7.

                                       Navele care au fost reținute într-un port precedent.

                                       8.

                                       Navele sub pavilionul unei țări care nu a ratificat toate convențiile internaționale prevăzute la articolul 2 din prezenta directivă.

                                       9.

                                       Navele care navighează sub pavilionul unei țări cu o rată a neregulilor mai mare decât media.

                                       10.

                                       Navele sub pavilionul unei țări cu nereguli de clasă în număr mai mare decât media.

                                       11.

                                       Navele clasate într-o categorie care face obiectul unei inspecții riguroase (în conformitate cu articolul 7 din prezenta directivă).

                                       12.

                                       Navele cu o vechime mai mare de 13 ani.

                                 În ceea ce privește navele enumerate mai sus, autoritatea competentă determină ordinea de prioritate a inspecțiilor pe baza coeficientului global țintă afișat în sistemul de informații Sirenac, în conformitate cu anexa I secțiunea I din Memorandumul de înțelegere de la Paris. Cu cât coeficientul este mai mare, cu atât prioritatea este mai mare. Coeficientul global țintă este egal cu suma valorilor aplicabile ale coeficientului, în conformitate cu memorandumul de înțelegere. Punctele 5, 6 și 7 se referă numai la inspecțiile efectuate în cursul ultimelor 12 luni. Coeficientul global țintă nu trebuie să fie mai mic decât suma valorilor corespunzătoare punctelor 3, 4, 8, 9, 10, 11 și 12.
                           Dacă în următoarele trei luni de la stabilirea noilor valori ale coeficientului țintă în cadrul memorandumului de înțelegere Comisia consideră că aceste valori nu sunt corespunzătoare, ea poate decide, în conformitate cu procedura prevăzută la articolul 19 din Directiva 95/12/CE, că aceste valori nu se aplică în scopul prezentei directive.”

               2.

               Se adaugă o nouă anexă VIII:„
                  ANEXA VIII
                  Publicarea de informații referitoare la reținerile și inspecțiile în porturile statelor membre
                  (prevăzute la articolul 15)

                              I.

                              Informațiile publicate în conformitate cu articolul 15 alineatul (1) cuprind următoarele elemente:

                                          —

                                          denumirea navei;

                                          —

                                          numărul OMI;

                                          —

                                          tipul de navă;

                                          —

                                          capacitatea brută de încărcare (tdw);

                                          —

                                          anul construcției;

                                          —

                                          numele și adresa armatorului sau ale celui care exploatează nava;

                                          —

                                          statul al cărui pavilion îl arborează nava;

                                          —

                                          societatea de clasificare sau societățile de clasificare, de la caz la caz, care au eliberat pentru această navă certificate de clasificare, dacă este cazul;

                                          —

                                          societatea de clasificare sau societățile de clasificare și/sau orice altă parte care a/au eliberat pentru această navă certificate în conformitate cu convențiile aplicabile în numele statului al cărui pavilion îl arborează nava, cu menționarea certificatelor eliberate;

                                          —

                                          numărul de rețineri în cursul ultimelor 24 de luni;

                                          —

                                          țara și portul de reținere;

                                          —

                                          data la care a fost ridicată reținerea;

                                          —

                                          durata reținerii în zile;

                                          —

                                          numărul de nereguli constatate și motivele reținerii, în termeni clari și expliciți;

                                          —

                                          dacă nava face obiectul unui refuz al intrării într-un port al Comunității, motivele acestui refuz în termeni clari și expliciți;

                                          —

                                          precizarea, dacă este cazul, că este angajată responsabilitatea societății de clasificare sau a oricărui alt organism privat care a efectuat vizita cu privire la neregulile care, individual sau combinate, au determinat reținerea;

                                          —

                                          descrierea măsurilor luate în cazul unei nave autorizate să-și continue cursa până la șantierul de reparații cel mai apropiat sau căreia i s-a interzis intrarea în toate porturile Comunității.

                              II.

                              Informațiile referitoare la navele inspectate, făcute publice în conformitate cu articolul 15 alineatul (2), cuprind următoarele elemente:

                                          —

                                          denumirea navei;

                                          —

                                          numărul OMI;

                                          —

                                          tipul de navă;

                                          —

                                          tonajul brut (tdw);

                                          —

                                          anul construcției;

                                          —

                                          numele și adresa armatorului sau ale celui care exploatează nava;

                                          —

                                          statul al cărui pavilion îl arborează nava;

                                          —

                                          societatea de clasificare sau societățile de clasificare, de la caz la caz, care au eliberat pentru această navă certificate de clasificare, dacă este cazul;

                                          —

                                          societatea de clasificare sau societățile de clasificare și/sau orice altă parte care a/au eliberat pentru această navă certificate în conformitate cu convențiile aplicabile în numele statului al cărui pavilion îl arborează nava, cu menționarea certificatelor eliberate;

                                          —

                                          țara, portul și data inspecției;

                                          —

                                          numărul de nereguli, pe categorie de nereguli.

                        ”


title: Directiva 2006/111/CE a Comisiei din 16 noiembrie 2006 privind transparența relațiilor financiare dintre statele membre și întreprinderile publice, precum și transparența relațiilor financiare din cadrul anumitor întreprinderiText cu relevanță pentru SEE. (Versiune codificată)

text:
Anunţ juridic important

|

32006L0111

Jurnalul Oficial L 318 , 17/11/2006 p. 0017 - 0025

		20061116Directiva 2006/111/CE a Comisieidin 16 noiembrie 2006privind transparența relațiilor financiare dintre statele membre și întreprinderile publice, precum și transparența relațiilor financiare din cadrul anumitor întreprinderi(Text cu relevanță pentru SEE)(Versiune codificată)COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 86 alineatul (3),întrucât:(1) Directiva 80/723/CEE a Comisiei din 25 iunie 1980 privind transparența relațiilor financiare dintre statele membre și întreprinderile publice, precum și transparența financiară în cadrul anumitor întreprinderi [1] a fost modificată de mai multe ori și în mod substanțial [2]. Este necesar, din motive de claritate și raționalizare , să se codifice directiva menționată.(2) Întreprinderile publice au un rol important în economia națională a statelor membre.(3) Statele membre acordă uneori drepturi speciale sau exclusive anumitor întreprinderi, sau realizează plăți sau oferă alte tipuri de compensații anumitor întreprinderi cărora le-a fost încredințată prestarea unui serviciu de interes economic general. Aceste întreprinderi sunt deseori în competiție cu alte întreprinderi.(4) Articolul 295 din tratat prevede faptul că tratatul nu aduce atingere în nici un fel regimului proprietății din statele membre. Nu ar trebui să existe o discriminare nejustificată între întreprinderile publice și private în ceea ce privește aplicarea normelor privind concurența. Prezenta directivă se aplică atât întreprinderilor publice, cât și celor private.(5) În conformitate cu tratatul, Comisia are obligația să se asigure că statele membre nu acordă întreprinderilor publice și private ajutoare incompatibile cu piața comună.(6) Cu toate acestea, complexitatea relațiilor financiare dintre autoritățile publice naționale ș întreprinderile publice poate reprezenta un obstacol în executarea acestei atribuții.(7) Aplicarea în mod eficient și echitabil la nivelul întreprinderilor publice și private a normelor tratatului referitoare la aceste ajutoare nu este posibilă în absența unor relații financiare transparente.(8) Aplicarea unei astfel de transparențe la nivelul întreprinderilor publice trebuie să permită operarea unei distincții clare între rolul statului ca autoritate publică și rolul său de proprietar.(9) Articolul 86 alineatul (1) din tratat impune statelor membre obligații în cazul întreprinderilor publice și al întreprinderilor cărora statele membre le acordă drepturi speciale sau exclusive. Articolul 86 alineatul (2) din tratat se aplică întreprinderilor cărora le-a fost încredințată prestarea unui serviciu de interes economic general. Articolul 86 alineatul (3) din tratat solicită Comisiei să asigure aplicarea prevederilor articolului respectiv și oferă mijloacele specifice necesare în acest scop. Pentru a asigura aplicarea prevederilor articolului 86 din tratat Comisia trebuie să dețină informațiile necesare. Acest lucru presupune stabilirea condițiilor de realizare a transparenței.(10) Trebuie precizat ce se înțelege prin "autorități publice" și "întreprinderi publice".(11) Statele membre au structuri administrative teritoriale diferite. Prezenta directivă ar trebui să includă autoritățile publice de la toate nivelurile din fiecare stat membru.(12) Autoritățile publice pot exercita o influență dominantă asupra comportamentului întreprinderilor publice, nu numai în cazul în care au statutul de proprietar sau dețin o participație majoritară, ci și în virtutea puterilor pe care le dețin în organele de conducere sau supraveghere, fie prin statutul întreprinderii, fie prin modul de distribuire a acțiunilor.(13) Fondurile publice se pot aloca direct sau indirect întreprinderilor publice. Transparența trebuie asigurată indiferent de modul în care se alocă fondurile publice. De asemenea, ar putea fi necesar să pună la dispoziție informații cu privire la motivul alocării fondurilor publice și la utilizarea efectivă a acestora.(14) Situațiile complexe legate de formele diverse de întreprinderi publice și private cărora le sunt acordate drepturi speciale sau exclusive sau cărora le-a fost încredințată prestarea unui serviciu de interes economic general, precum și domeniul activităților care trebuie desfășurate de o singură întreprindere și nivelurile diferite de liberalizare a pieții în diferitele state membre ar putea complica aplicarea regulilor de concurență, în special articolul 86 din tratat. Prin urmare, este necesar ca statele membre și Comisia să dețină informații detaliate cu privire la structura internă financiară și organizațională a acestor întreprinderi, în special înregistrări separate și exacte în conturi cu privire la activitățile diferite realizate de aceeași întreprindere.(15) Înregistrările contabile ar trebui să prezinte diferența dintre diferite activități, costurile și veniturile asociate fiecărei activități și metodele de atribuire și alocare a costurilor și veniturilor. Astfel de înregistrări contabile separate ar trebui să fie disponibile în ceea ce privește, pe de o parte, produsele și serviciile pentru care statul membru a acordat drepturi speciale sau exclusive sau pentru care a încredințat întreprinderii prestarea unui serviciu de interes economic general, precum și, pe de altă parte, pentru fiecare alt produs sau serviciu pe care întreprinderea îl realizează. Obligația separării înregistrărilor contabile nu ar trebui să se aplice întreprinderilor ale căror activități se limitează la prestarea de servicii de interes general și care nu desfășoară activități în afara obiectului acestor servicii de interes economic general. Nu este necesară solicitarea separării înregistrărilor contabile în domeniul serviciilor de interes economic general sau al celor cu drepturi speciale sau exclusive, atât timp cât acest lucru nu este necesar pentru alocarea costurilor și veniturilor dintre aceste produse și servicii și pentru cele din afara serviciilor de interes economic general sau al celor cu drepturi speciale sau exclusive.(16) Solicitarea statelor membre de a asigura că întreprinderile relevante țin astfel de înregistrări contabile separate reprezintă metoda cea mai eficientă prin care este asigurată aplicarea corectă și efectivă a regulilor de concurență în cazul acestor întreprinderi. În 1996, Comisia adoptă o comunicare privind serviciile de interes general în Europa [3], care a fost completată de o altă comunicare în 2001 [4], în care sublinia importanța unor astfel de servicii. Este necesar să se ia în considerare importanța sectoarelor interesate, care ar putea implica servicii de interes general, pozițiile puternice pe piață pe care întreprinderile relevante le-ar putea avea și vulnerabilitatea concurenței crescânde din sectoarele în curs de liberalizare. În conformitate cu principiul proporționalității, este necesar și oportun pentru atingerea obiectivelor primare privind transparența să se prevadă norme privind astfel de înregistrări contabile separate. Prezenta directivă nu depășește limitele necesare pentru a atinge obiectivele propuse, în conformitate cu prevederile articolului 5 paragraful al treilea din tratat.(17) În anumite sectoare, prevederile adoptate de Comunitate obligă statele membre și anumite întreprinderi să țină înregistrări contabile separate. Este necesar să se asigure un tratament egal pentru toate activitățile economice din Comunitate și să se extindă obligația de a ține înregistrări contabile separate pentru toate situațiile comparabile. Prezenta directivă nu ar trebui să modifice regulile specifice stabilite în aceleași scopuri de alte prevederi comunitare și nu ar trebui să se aplice activităților întreprinderilor care fac obiectul acestor prevederi.(18) Anumite întreprinderi ar trebui excluse de la aplicarea prezentei directive datorită mărimii cifrei de afaceri a acestora. Aceasta se aplică întreprinderilor a căror importanță economică scăzută nu justifică efortul administrativ de asigurare a transparenței. Ținând cont de potențialul limitat al unui efect asupra relațiilor comerciale dintre statele membre, nu este necesar, în acest moment, să se solicite înregistrări contabile separate în ceea ce privește furnizarea anumitor categorii de servicii.(19) Prezenta directivă nu aduce atingere altor prevederi din tratat, în special articolul 86 alineatul (2) și articolele 88 și 296, și altor norme privind furnizarea de informații Comisiei de către statele membre.(20) În cazul în care compensațiile pentru prestarea de servicii de interes economic general a fost fixată pentru o perioadă adecvată ca urmare a unei proceduri deschise, transparente și nediscriminatorii, nu este necesar să se solicite unor astfel de întreprinderi înregistrări contabile separate.(21) Întreprinderile respective aflându-se în regim concurențial cu alte întreprinderi, este necesar să se asigure secretul profesional cu privire la informațiile primite.(22) Un sistem de raportare bazat pe verificări ex post facto ale fluxurilor financiare dintre autoritățile publice și întreprinderile publice care operează în industria prelucrătoare va permite Comisiei să-și îndeplinească obligațiile asumate. Sistemul de control are ca obiect informațiile financiare specifice.(23) Pentru a limita efortul administrativ al statelor membre, sistemul de raportare trebuie să utilizeze atât datele disponibile public, cât și informațiile disponibile acționarilor majoritari. Se va permite prezentarea de rapoarte consolidate. Ajutoarele incompatibile acordate întreprinderilor care operează în industria prelucrătoare vor avea cel mai puternic efect de denaturare a concurenței de pe piața comună. Prin urmare, un astfel de sistem de raportare ar putea fi limitat în prezent la întreprinderile cu o cifră de afaceri anuală de peste 250 milioane EUR.(24) Prezenta directivă ar trebui să nu aducă atingere obligațiilor statelor membre în ceea ce privește termenele limită pentru transpunerea în legislația națională a directivelor prezentate în anexa I, partea B,ADOPTĂ PREZENTA DIRECTIVĂ:Articolul 1(1) Statele membre asigură transparența relațiilor financiare dintre autoritățile publice și întreprinderile publice în condițiile prevăzute de prezenta directivă, astfel încât să rezulte clar:(a) fondurile publice alocate în mod direct întreprinderilor publice interesate de către autoritățile publice;(b) fondurile publice alocate de autoritățile publice prin intermediul întreprinderilor publice sau instituțiilor financiare;(c) întrebuințarea dată fondurilor publice alocate.(2) Fără a aduce atingere prevederilor specifice adoptate de Comunitate, statele membre asigură că structura financiară și organizațională a oricărei întreprinderi căreia i se solicită să țină înregistrări contabile separate este reflectată corect în înregistrări contabile separate, astfel încât să rezulte clar:(a) costurile și veniturile asociate diferitelor activități;(b) detalii complete privind metodele prin care costurile și veniturile sunt atribuite sau alocate diferitelor activități.Articolul 2În sensul prezentei directive:(a) "autorități publice" înseamnă toate autoritățile publice, inclusiv autoritățile statului, regionale, locale și toate celelalte autorități teritoriale;(b) "întreprinderi publice" orice întreprindere asupra căreia autoritățile publice pot exercita, direct sau indirect, o influență dominantă în temeiul dreptului de proprietate asupra acestora, a participației deținute de autorități în aceste întreprinderi sau în temeiul normelor care le reglementează.Se presupune că există o influență dominantă atunci când autoritățile, în mod direct sau indirect, în legătură cu întreprinderile publice:(i) dețin majoritatea capitalului subscris al întreprinderii respective sau(ii) controlează majoritatea voturilor aferente acțiunilor emise de întreprinderi sau(iii) pot numi mai mult de jumătate din membrii organului de administrație, de conducere sau de supraveghere;(c) "întreprinderi publice care operează în industria prelucrătoare" înseamnă toate întreprinderile al căror domeniu principal de activitate, definit ca fiind cel puțin 50 % of din cifra de afaceri anuală totală, ține de industria prelucrătoare. Aceste întreprinderi sunt cele ale căror activități se încadrează la Secțiunea D — Producție, de la subsecțiunile DA până la DN, inclusiv, din clasificarea CANE (rev. 1) [5];(d) "întreprindere căreia i se solicită ținerea de înregistrări contabile separate" înseamnă orice întreprindere care se bucură de un drept special sau exclusiv acordat de un stat membru în conformitate cu articolul 86 alineatul (1) din tratat sau căreia îi este încredințat un serviciu public de interes economic general, care presupune obținerea unei compensații de orice tip în legătură cu acest serviciu și care desfășoară și alte activități;(e) "activități diferite" înseamnă, pe de o parte, produsele și serviciile pentru care unei întreprinderi i-au fost acordate drepturi speciale sau exclusive sau toate serviciile de interes economic general încredințate unei întreprinderi, precum și, pe de altă parte, fiecare alt produs sau serviciu care ține de domeniul de activitate al întreprinderii;(f) "drepturi exclusive" înseamnă drepturi care sunt acordate de statul membru unei întreprinderi prin intermediul unui instrument legislativ, de reglementare sau administrativ, oferindu-i dreptul de a asigura un serviciu sau de a desfășura o activitate în cadrul unei zone geografice date;(g) "drepturi speciale" înseamnă drepturile care sunt acordate de statul membru unui număr limitat de întreprinderi prin intermediul unui instrument legislativ, de reglementare sau administrativ, în cadrul unei zone geografice date:(i) limitează la două sau mai multe numărul unor astfel de întreprinderi, care sunt autorizate să ofere un serviciu sau să desfășoare o activitate, altfel decât conform criteriilor de obiectivitate, proporționalitate și nediscriminare sau(ii) numește, altfel decât conform unor astfel de criterii, mai multe întreprinderi aflate în concurență, care sunt autorizate să ofere un serviciu sau să desfășoare o activitate sau(iii) oferă uneia sau mai multor întreprinderi, altfel decât conform unor astfel de criterii, orice avantaje juridice sau de reglementare care afectează în mod esențial capacitatea unei alte întreprinderi de a desfășura aceeași activitate în aceeași zonă geografică în condiții esențiale echivalente.Articolul 3Transparența la care se face referire în articolul 1 alineatul (1) se aplică în special următoarelor aspecte ale relațiilor financiare dintre autoritățile publice și întreprinderile publice:(a) compensarea pierderilor de exploatare;(b) aportul de capital;(c) credite nerambursabile sau credite acordate în condiții privilegiate;(d) acordarea de avantaje financiare prin renunțarea la profituri sau la recuperarea creanțelor;(e) renunțarea la o remunerare normală din fondurile publice angajate;(f) compensarea obligațiilor financiare impuse de autoritățile publice.Articolul 4(1) Pentru asigurarea transparenței menționate la articolul 1 alineatul (2), statele membre vor lua toate măsurile necesare pentru a asigura că pentru fiecare întreprindere căreia i se solicită înregistrări contabile separate:(a) înregistrări contabile interne corespunzătoare diferitelor activități sunt separate;(b) toate costurile și veniturile sunt atribuite sau alocate corect pe baza principiilor de contabilitate aplicate în mod susținut și prin justificarea în mod obiectiv a costurilor;(c) principiile de contabilitate a costurilor în conformitate cu care sunt ținute înregistrările contabile sunt clar definite.(2) Alineatul (1) se aplică numai activităților care nu fac obiectul unor prevederi specifice adoptate de Comunitate și nu afectează obligațiile impuse statelor membre sau întreprinderilor prin tratat sau prin astfel de prevederi specifice.Articolul 5(1) În ceea ce privește transparența menționată la articolul 1 alineatul (1), prezenta directivă nu se aplică relațiilor financiare dintre autoritățile publice și:(a) întreprinderile publice, în legătură cu serviciile a căror furnizare nu afectează considerabil schimburile dintre statele membre;(b) băncile centrale;(c) instituțiile publice de credit, în ceea ce privește depozitele de fonduri publice plasate de autoritățile publice în termeni comerciali obișnuiți;(d) întreprinderile publice a căror cifră de afaceri în decursul a două exerciții financiare anterioare anului în care au fost alocate sau utilizate fondurile la care se face referire în articolul 1 alineatul (1a) fost mai mică de 40 de milioane de euro. Cu toate acestea, în cazul instituțiilor publice de credit pragul corespunzător va fi un bilanț contabil total de 800 milioane EUR.(2) În ceea ce privește transparența menționată la articolul 1 alineatul (2), prezenta directivă nu se aplică:(a) întreprinderilor, în ceea ce privește serviciile a căror furnizare nu afectează considerabil comerțul dintre statele membre;(b) întreprinderilor a căror cifră de afaceri totală netă anuală în decursul a două exerciții financiare anterioare anului în care au avut un drept special sau exclusiv acordat de către un stat membru în temeiul articolului 86 alineatul (1) din tratat, sau li s-a încredințat prestarea unui serviciu de interes economic general în temeiul articolului 86 alineatul (2) din tratat a fost mai mică de 40 de milioane de euro; cu toate acestea, în cazul instituțiilor publice de credit pragul corespunzător este un bilanț contabil total de 800 milioane EUR;(c) întreprinderilor cărora li s-a încredințat prestarea de servicii de interes economic general în temeiul articolului 86 alineatul (2) din tratat în cazul în care compensația pe care o primesc, indiferent sub ce formă, a fost fixată pentru o perioadă adecvată, ca urmare a unei proceduri deschise, transparente și nediscriminatorii.Articolul 6(1) Statele membre iau măsuri ca informațiile privind relațiile financiare menționate la articolul 1 alineatul (1) să fie la dispoziția Comisiei timp de cinci ani de la sfârșitul exercițiului financiar în care fondurile publice au fost alocate întreprinderilor publice. Cu toate acestea, în cazul în care aceste fonduri sunt utilizate într-un exercițiu financiar ulterior, intervalul de cinci ani se calculează cu începere de la sfârșitul acelui exercițiu.(2) Statele membre iau măsuri ca informațiile privind structura financiară și organizațională a întreprinderilor menționate la articolul 1 alineatul (2) să fie la dispoziția Comisiei timp de cinci ani de la sfârșitul exercițiului financiar la care fac referire informațiile.(3) La cererea Comisiei, în cazul în care aceasta consideră necesar, statele membre furnizează Comisiei informațiile menționate la alineatele (1) și 2, împreună cu orice informații complementare, în special referitoare la obiectivele urmărite.Articolul 7Comisia nu dezvăluie informațiile care i-au fost aduse la cunoștință în conformitate cu articolul 6 alineatul (3) care, prin natura lor, se află sub incidența obligației de a păstra secretul profesional.Dispozițiile de la alineatul (1) nu exclud publicarea informațiilor generale sau a studiilor care nu includ trimiteri exprese la întreprinderile publice la care se referă prezenta directivă.Articolul 8(1) Statele membre ale căror întreprinderi publice operează în industria prelucrătoare vor furniza informații financiare Comisiei după cum este menționat la alineatele (2) și (3) pe o bază anuală conform programului specificat în alineatul (5).(2) Informațiile financiare solicitate pentru fiecare întreprindere publică care operează în industria prelucrătoare și în conformitate cu alineatul (4) sunt rapoarte și conturi anuale, în conformitate cu definiția din Directiva 78/660/CEE a Consiliului [6]. Conturile anuale și raportul anual includ bilanțul și contul de profit și de pierderi, note explicative, împreună cu politicile contabile, declarațiile consiliului de administrație, rapoarte pe sectoare și rapoarte de activitate. În afară de aceasta, se vor pune la dispoziție rapoartele întâlnirilor acționarilor și orice alte informații relevante.Rapoartele solicitate vor fi puse la dispoziție atât în cazul fiecărei întreprinderi publice separat, cât și în cazul societăților de tip holding sau subholding, care reunesc mai multe întreprinderi publice, în măsura în care vânzările reunite ale societății de tip holding sau sub-holding duc la clasificarea acesteia ca societate "din industria prelucrătoare".(3) Următoarele detalii, în măsura în care nu sunt prezentate în rapoartele și conturile anuale ale fiecărei întreprinderi publice, vor fi puse la dispoziție suplimentar față de informațiile menționate la alineatul (2):(a) alocarea fondurilor de capital sau quasi-fondurilor similare capitalului social, specificând termenii alocării (sub formă de rate ale dobânzii și acțiuni ordinare, preferențiale, reportate sau convertibile; dividende sau drepturi de conversie corespunzătoare acestora);(b) subvenții nerambursabile sau subvenții care sunt rambursabile numai în anumite condiții;(c) acordarea oricăror credite întreprinderilor, inclusiv descoperiri de cont, avansuri sau injecții de capital, specificându-se ratele dobânzilor și termenii împrumutului și garanțiile, dacă este cazul, oferite creditorului de întreprinderea care obține creditul;(d) garanții oferite întreprinderii de către autoritățile publice cu privire la finanțarea creditului (specificând termenii și taxele plătite de întreprinderi pentru aceste garanții);(e) dividende plătite și profituri reținute;(f) orice alte forme de intervenție a statului, în special anularea sumelor datorate statului de o întreprindere publică, incluzând inter alia rambursarea creditelor, subvențiilor, plata impozitului pe profit sau de asigurări sociale sau alte taxe similare.Capitalul social menționat la litera (a) include capitalul social care reprezintă contribuția directă a statului și orice tip de capital social care reprezintă contribuția unei întreprinderi publice de tip holding sau oricărei alte întreprinderi publice, inclusiv instituții financiare, din cadrul sau din afara aceluiași grup, oferit unei întreprinderi publice. Relația dintre finanțator și destinatarul finanțării va fi întotdeauna specificată.(4) Informațiile menționate la alineatele (2) și (3) sunt furnizate pentru toate întreprinderile publice a căror cifră de afaceri calculată pentru cel mai recent exercițiu financiar a fost mai mare de 250 milioane EUR.Informațiile solicitate vor fi furnizate separat pentru fiecare întreprindere publică, inclusiv pentru cele situate în alte state membre și includ, dacă este cazul, detalii privind toate tranzacțiile efectuate în interiorul aceluiași grup și dintre întreprinderi publice diferite, precum și tranzacțiile efectuate direct de întreprinderile publice și stat.Anumite întreprinderi publice își repartizează activitățile în mai multe întreprinderi distincte din punct de vedere juridic. În cazul unor astfel de întreprinderi, Comisia acceptă un raport consolidat. Consolidarea trebuie să reflecte realitățile economice ale grupului de întreprinderi care operează în același sector sau în sectoare strâns legate. Rapoartele consolidate efectuate de societățile de tip holding și care sunt strict financiare nu sunt suficiente.(5) Informațiile menționate la alineatele (2) și (3) sunt furnizate Comisiei pe o bază anuală.Informațiile vor fi furnizate în termen de 15 zile lucrătoare de la data publicării raportului anual de activitate al întreprinderii publice respective. În orice caz, și în special în cazul întreprinderilor care nu publică un raport anual de activitate, informațiile solicitate vor fi furnizate cel târziu în termen de nouă luni de la încheierea exercițiului financiar al întreprinderii.(6) Pentru a evalua numărul societăților care fac obiectul acestui sistem de raportare, statele membre vor furniza Comisiei o listă a societăților care fac obiectul acestui articol și cifrele de afaceri ale acestora. Lista va fi actualizată până la data de 31 martie a fiecărui an.(7) Statele membre furnizează Comisiei toate informațiile suplimentare pe care le consideră necesare pentru a analiza în cunoștință de cauză informațiile transmise.Articolul 9Comisia informează periodic statele membre cu privire la rezultatele aplicării prezentei directive.Articolul 10Directiva 80/723/CEE, astfel cum a fost modificată prin directivele menționate la anexa I, partea A, se abrogă, fără a aduce atingere obligațiilor statelor membre în ceea ce privește termenele limită pentru transpunerea în legislația națională a directivelor prezentate în anexa I, partea B.Trimiterile la directiva abrogată se înțeleg ca trimiteri la prezenta directivă și se citesc în conformitate cu tabelul de corespondență din Anexa II.Articolul 11Prezenta directivă intră în vigoare la 20 decembrie 2006.Articolul 12Prezenta directivă se adresează statelor membre.Adoptată la Bruxelles, 16 noiembrie 2006.Pentru ComisieNeelie KroesMembru al Comisiei[1] JO L 195, 29.7.1980, p. 35. Directivă, astfel cum a fost modificată ultima dată prin Directiva 2005/81/CE (JO L 312, 29.11.2005, p. 47).[2] A se vedea anexa I, partea A.[3] JO C 281, 26.9.1996, p. 3.[4] JO C 17, 19.1.2001, p. 4.[5] JO L 83, 3.4.1993, p. 1.[6] JO L 222, 14.8.1978, p. 11.--------------------------------------------------20061116ANEXA IPARTEA ADIRECTIVA ABROGATĂ CU MODIFICĂRILE SALE SUCCESIVE(menționată la articolul 10)Directiva 80/723/CEE a Comisiei | (JO L 195, 29.7.1980, p. 35) |Directiva 85/413/CEE a Comisiei | (JO L 229, 28.8.1985, p. 20) |Directiva 93/84/CEE a Comisiei | (JO L 254, 12.10.1993, p. 16) |Directiva 2000/52/CE a Comisiei | (JO L 193, 29.7.2000, p. 75) |Directiva 2005/81/CE a Comisiei | (JO L 312, 29.11.2005, p. 47) |PARTEA BLISTA TERMENELOR LIMITĂ DE TRANSPUNERE ÎN LEGISLAȚIA NAȚIONALĂ(menționate la articolul 10)Directiva | Termen limită de transpunere |80/723/CEE | 31 decembrie 1981 |85/413/CEE | 1 ianuarie 1986 |93/84/CEE | 1 noiembrie 1993 |2000/52/CE | 31 iulie 2001 |2005/81/CE | 19 decembrie 2006 |--------------------------------------------------20061116ANEXA IITABEL DE CORESPONDENȚĂDirectiva 80/723/CEE | Prezenta directivă |Articolul 1 | Articolul 1 |Articolul 2 alineatul (1), teza introductivă | Articolul 2, teza introductivă |Articolul 2 alineatul (1), litera (a) | Articolul 2, litera (a) |Articolul 2 alineatul (1), litera (b) | Articolul 2, litera (b), primul paragraf |Articolul 2 alineatul (1), literele (c)-(f) | Articolul 2, literele (c)-(f) |Articolul 2 alineatul (1), litera (g), fraza introductivă | Articolul 2, litera (g), fraza introductivă |Articolul 2 alineatul (1), litera (g), prima liniuță | Articolul 2, litera (g) punctul (i) |Articolul 2 alineatul (1), litera (g), a doua liniuță | Articolul 2, litera (g) punctul (ii) |Articolul 2 alineatul (1), litera (g), a treia liniuță | Articolul 2, litera (g) punctul (iii) |Articolul 2 alineatul (2), teza introductivă | Articolul 2, litera (b), al doilea paragraf, teza introductivă |Articolul 2 alineatul (2), litera (a) | Articolul 2, litera (b), al doilea paragraf, punctul (i) |Articolul 2 alineatul (2), litera (b) | Articolul 2, litera (b), al doilea paragraf, punctul (ii) |Articolul 2 alineatul (2), litera (c) | Articolul 2, litera (b), al doilea paragraf, punctul (iii) |Articolul 3 | Articolul 3 |Articolul 3a | Articolul 4 |Articolul 4 | Articolul 5 |Articolul 5 | Articolul 6 |Articolul 5a alineatul (1) | Articolul 8 alineatul (1) |Articolul 5a alineatul (2), primul paragraf, teza introductivă | Articolul 8 alineatul (2), primul paragraf |Articolul 5a alineatul (2), primul paragraf, punctul (i) | Articolul 8 alineatul (2), primul paragraf |Articolul 5a alineatul (2), al doilea paragraf, teza introductivă | Articolul 8 alineatul (3), primul paragraf, teza introductivă |Articolul 5a alineatul (2), al doilea paragraf, punctul (ii) | Articolul 8 alineatul (3), primul paragraf, litera (a) |Articolul 5a alineatul (2), al doilea paragraf, punctul (iii) | Articolul 8 alineatul (3), primul paragraf, litera (b) |Articolul 5a alineatul (2), al doilea paragraf, punctul (iv) | Articolul 8 alineatul (3), primul paragraf, litera (c) |Articolul 5a alineatul (2), al doilea paragraf, punctul (v) | Articolul 8 alineatul (3), primul paragraf, litera (d) |Articolul 5a alineatul (2), al doilea paragraf, punctul (vi) | Articolul 8 alineatul (3), primul paragraf, litera (e) |Articolul 5a alineatul (2), al doilea paragraf, punctul (vii) | Articolul 8 alineatul (3), primul paragraf, litera (f) |Articolul 5a alineatul (3), primul paragraf | Articolul 8 alineatul (4), primul paragraf |Articolul 5a alineatul (3), al doilea paragraf, prima teză | Articolul 8 alineatul (4), primul paragraf |Articolul 5a alineatul (3), al doilea paragraf, a doua teză | Articolul 8 alineatul (3), al doilea paragraf, prima teză |Articolul 5a alineatul (3), al doilea paragraf, a treia teză | Articolul 8 alineatul (3), al doilea paragraf, a doua teză |Articolul 5a alineatul (3), al doilea paragraf, ultima teză | Articolul 8 alineatul (2), al doilea paragraf |Articolul 5a alineatul (3), al treilea paragraf | Articolul 8 alineatul (4), al treilea paragraf |Articolul 5a alineatul (4), primul paragraf | Articolul 8 alineatul (5), primul paragraf |Articolul 5a alineatul (4), al doilea paragraf | Articolul 8 alineatul (5), al doilea paragraf |Articolul 5a alineatul (4), al treilea paragraf | Articolul 8 alineatul (6) |Articolul 5a alineatul (5) | — |Articolul 5a alineatul (6) | Articolul 8 alineatul (7) |Articolul 6 alineatul (1) | Articolul 7, primul alineat |Articolul 6 alineatul (2) | Articolul 7, al doilea alineat |Articolul 7 | Articolul 9 |Articolul 8 | — |— | Articolul 10 |— | Articolul 11 |Articolul 9 | Articolul 12 |— | Anexa I |— | Anexa II |--------------------------------------------------


title: Directiva 2004/37/CE a Parlamentului European și a Consiliului din 29 aprilie 2004 privind protecția lucrătorilor împotriva riscurilor legate de expunerea la agenți cancerigeni sau mutageni la locul de muncă [a șasea directivă specială în sensul articolului 16 alineatul (1) din Directiva 89/391/CEE a Consiliului] (versiune codificată)Text cu relevanță pentru SEE.

text:
               05/Volumul 07

               RO

               Jurnalul Ofícial al Uniunii Europene

               45

         32004L0037

               L 158/50

               JURNALUL OFÍCIAL AL UNIUNII EUROPENE

      DIRECTIVA 2004/37/CE A PARLAMENTULUI EUROPEAN ȘI A CONSILIULUI

   din 29 aprilie 2004
   privind protecția lucrătorilor împotriva riscurilor legate de expunerea la agenți cancerigeni sau mutageni la locul de muncă [a șasea directivă specială în sensul articolului 16 alineatul (1) din Directiva 89/391/CEE a Consiliului] (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 137 alineatul (2) al acestuia,
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută în articolul 251 din tratat (2),
   întrucât:

               (1)

               Directiva 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni [a șasea directivă specială în sensul articolului 16 alineatul (1) din Directiva 89/391/CEE (3) ] a fost modificată de mai multe ori și în mod substanțial (4). Pentru mai multă claritate și raționalitate, această directivă trebuie codificată.

               (2)

               Respectarea cerințelor minime destinate să garanteze un nivel mai bun de securitate și sănătate în ceea ce privește protecția lucrătorilor împotriva riscurilor legate de expunerea la agenți cancerigeni sau mutageni la locul de muncă reprezintă un imperativ pentru asigurarea securității și sănătății lucrătorilor și urmărește în egală măsură să asigure un nivel minim de protecție pentru toți lucrătorii din Comunitate.

               (3)

               Prezenta directivă este o directivă specială în sensul articolului 16 alineatul (1) din Directiva 89/391/CEE a Consiliului din 12 iunie 1989 privind punerea în aplicare a unor măsuri pentru promovarea îmbunătățirii securității și sănătății lucrătorilor la locul de muncă (5). În consecință, dispozițiile acestei directive se aplică în totalitate domeniului expunerii lucrătorilor la agenții cancerigeni sau mutageni, fără a aduce atingere dispozițiilor mai restrictive sau speciale din prezenta directivă.

               (4)

               Un nivel uniform de protecție împotriva riscurilor legate de agenții cancerigeni sau mutageni trebuie stabilit pentru întreaga Comunitate și acest nivel de protecție trebuie stabilit nu prin cerințe detaliate, ci printr-un cadru de principii generale care să permită statelor membre să aplice uniform cerințele minime.

               (5)

               Mutagenele celulelor germinative sunt substanțe care pot să provoace o modificare permanentă a cantității sau a structurii materialului genetic al unei celule, antrenând modificarea caracteristicilor fenotipice ale acestei celule care poate fi transmisă celulelor fiice.

               (6)

               Dat fiind mecanismul lor de acțiune, mutagenele celulelor germinative riscă să aibă efecte cancerigene.

               (7)

               Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (6) cuprinde în anexa VI criteriile de clasificare, precum și modalitățile de etichetare aplicabile fiecărei substanțe.

               (8)

               Directiva 1999/45/CE a Parlamentului European și a Consiliului din 31 mai 1999 privind armonizarea actelor cu putere de lege și actelor administrative ale statelor membre cu privire la clasificarea, ambalarea și etichetarea preparatelor periculoase (7) cuprinde precizări referitoare la clasificarea și la modalitățile de etichetare aplicabile acestor preparate.

               (9)

               În toate situațiile de muncă, lucrătorii trebuie să fie protejați împotriva riscurilor legate de preparatele care conțin unul sau mai mulți agenți cancerigeni sau mutageni și împotriva compușilor cancerigeni sau mutageni care apar la locul de muncă.

               (10)

               Pentru anumiți agenți este necesar să fie luate în considerație toate căile de absorbție, în special posibilitatea absorbției pe cale cutanată, în scopul de a asigura cel mai bun nivel de protecție posibil.

               (11)

               Chiar dacă actualele cunoștințe științifice nu permit stabilirea unui nivel sub care riscurile legate de sănătate să fie eliminate, reducerea expunerii la agenți cancerigeni sau mutageni va diminua totuși aceste riscuri.

               (12)

               Pentru a contribui la reducerea acestor riscuri, trebuie să fie stabilite valori limită și alte dispoziții direct conexe referitoare la toți agenții cancerigeni sau mutageni pentru care informațiile disponibile, inclusiv datele științifice și tehnice, permit acest lucru.

               (13)

               Valorile limită de expunere profesională vor fi considerate elemente importante ale dispozitivului de protecție a lucrătorilor. Aceste valori limită trebuie revizuite cu frecvența pe care o impun datele științifice mai recente.

               (14)

               La protejarea sănătății lucrătorilor trebuie aplicat principiul precauției.

               (15)

               Trebuie luate măsuri preventive pentru a menține securitatea și sănătatea lucrătorilor expuși la agenți cancerigeni sau mutageni.

               (16)

               Prezenta directivă constituie un element concret în cadrul realizării dimensiunii sociale a pieței interne.

               (17)

               În temeiul Deciziei 74/325/CEE a Consiliului (8), Comisia a consultat comitetul consultativ pentru securitate și sănătate la locul de muncă, în vederea elaborării de propuneri de directive preluate în prezenta directivă.

               (18)

               Prezenta directivă nu trebuie să aducă atingere obligațiilor statelor membre referitoare la termenele de transpunere în legislația națională a directivelor menționate în anexa IV, partea B,

         ADOPTĂ PREZENTA DIRECTIVĂ:
   CAPITOLUL I
   DISPOZIȚII GENERALE
   Articolul 1
   Obiectul
   (1)   Obiectul prezentei directive îl reprezintă protecția lucrătorilor împotriva riscurilor legate de securitatea și sănătatea lor, inclusiv prevenirea unor asemenea riscuri la care sunt expuși sau pot fi expuși prin expunerea la agenți cancerigeni sau mutageni la locul de muncă.
   Directiva stabilește cerințele minime specifice în acest domeniu, inclusiv valorile limită.
   (2)   Prezenta directivă nu se aplică lucrătorilor expuși numai la radiații reglementate prin Tratatul de instituire a Comunității Europene a Energiei Atomice.
   (3)   Directiva 89/391/CEE se aplică integral întregului domeniu menționat în alineatul (1), fără a aduce atingere dispozițiilor restrictive sau speciale din prezenta directivă.
   (4)   În ceea ce privește azbestul, care face obiectul Directivei 83/477/CEE (9), dispozițiile prezentei directive se aplică atunci când sunt mai favorabile sănătății și securității la locul de muncă.
   Articolul 2
   Definiții
   În sensul prezentei directive:

               a)

               prin „agent cancerigen” se înțelege:

                           (i)

                           o substanță care corespunde criteriilor de clasificare în categoria 1 sau 2 de agenți cancerigeni, așa cum sunt stabilite în anexa VI la Directiva 67/548/CEE;

                           (ii)

                           un preparat compus dintr-una sau mai multe substanțe prevăzute la punctul (i), atunci când concentrația uneia sau mai multor astfel de substanțe corespunde cerințelor impuse în materie de limite de concentrație pentru clasificarea unui preparat în categoria 1 sau 2 de agenți cancerigeni, așa cum sunt stabilite:
                           fie în anexa I la Directiva 67/548/CEE,
                           fie în anexa II, partea B, la Directiva 1999/45/CE, în cazul în care substanța sau substanțele nu sunt prevăzute în anexa I la Directiva 67/548/CEE sau nu sunt însoțite de limite de concentrație;

                           (iii)

                           o substanță, un preparat sau un procedeu, menționate în anexa I la prezenta directivă, precum și o substanță sau un preparat care este degajat printr-un procedeu menționat în această anexă;

               b)

               prin „agent mutagen” se înțelege:

                           (i)

                           o substanță care corespunde criteriilor de clasificare în categoria 1 sau 2 de agenți mutageni stabilite în anexa VI la Directiva 67/548/CEE;

                           (ii)

                           un preparat compus dintr-una sau mai multe substanțe prevăzute la punctul (i), în cazul în care concentrația de una sau mai multe astfel de substanțe corespunde cerințelor impuse în materie de limite de concentrație pentru clasificarea unui preparat în categoria 1 sau 2 de agenți mutageni, așa cum sunt stabilite:
                           fie în anexa I la Directiva 67/548/CEE,
                           fie în anexa II, partea B, la Directiva 1999/45/CE, în cazul în care substanța sau substanțele nu sunt prevăzute în anexa I la Directiva 67/548/CEE sau nu sunt însoțite de limite de concentrație;

               c)

               prin „valoare limită” se înțelege, cu excepția cazului în care se prevede altfel, limita mediei ponderate în funcție de timpul de concentrație a unui „agent cancerigen sau mutagen” în aerul din zona în care respiră un lucrător într-o perioadă de referință determinată, precizată în anexa III la prezenta directivă.

         Articolul 3
   Domeniul de aplicare. Identificarea și evaluarea riscurilor
   (1)   Prezenta directivă se aplică activităților în care lucrătorii sunt expuși sau pot fi expuși la agenți cancerigeni sau mutageni rezultați din activitatea lor.
   (2)   Pentru orice activitate care poate prezenta un risc de expunere la agenți cancerigeni sau mutageni, natura, gradul și durata expunerii lucrătorilor trebuie să fie determinate pentru a putea evalua orice risc legat de securitatea sau sănătatea lucrătorilor și a putea stabili măsurile ce trebuie luate.
   Această evaluare trebuie înnoită cu regularitate și, în orice caz, la orice schimbare a condițiilor care ar putea afecta expunerea lucrătorilor la agenți cancerigeni sau mutageni.
   Angajatorul trebuie să furnizeze autorităților responsabile, la cererea acestora, elementele care au servit la această evaluare.
   (3)   La evaluarea riscului sunt luate în calcul toate celelalte căi de expunere, precum absorbția transcutanată sau percutanată.
   (4)   La evaluarea riscului, angajatorii acordă o atenție specială eventualelor efecte în privința securității sau sănătății acelor lucrători care prezintă riscuri speciale și, printre altele, iau în considerație oportunitatea măsurii de a nu mai angaja astfel de lucrători în zone în care pot fi în contact cu agenți cancerigeni sau mutageni.
   CAPITOLUL II
   OBLIGAȚIILE ANGAJATORILOR
   Articolul 4
   Reducerea și înlocuirea
   (1)   Angajatorul reduce utilizarea unui agent cancerigen sau mutagen la locul de muncă, în special prin înlocuire, în măsura în care este posibil din punct de vedere tehnic, cu o substanță, un preparat sau un procedeu care, în condițiile de utilizare, nu este periculos sau este mai puțin periculos pentru sănătatea sau, dacă este cazul, pentru securitatea lucrătorilor.
   (2)   Angajatorul comunică rezultatul cercetărilor sale autorității responsabile, la cererea acesteia.
   Articolul 5
   Dispoziții privind evitarea sau reducerea expunerii
   (1)   Dacă rezultatele evaluării prevăzute la articolul 3 alineatul (2) evidențiază un risc legat de securitatea sau sănătatea lucrătorilor, expunerea lucrătorilor trebuie evitată.
   (2)   Dacă înlocuirea agentului cancerigen sau mutagen cu o substanță, un preparat sau un procedeu care, în condițiile de utilizare, nu este periculos sau este mai puțin periculos pentru securitate sau sănătate, nu este posibilă din punct de vedere tehnic, angajatorul ia măsuri pentru ca producerea și folosirea agentului cancerigen sau mutagen să aibă loc într-un sistem închis, în măsura în care este posibil din punct de vedere tehnic.
   (3)   Dacă aplicarea unui sistem închis nu este posibilă din punct de vedere tehnic, angajatorul trebuie să asigure condiții pentru ca nivelul de expunere a lucrătorilor să fie redus la cel mai scăzut nivel posibil din punct de vedere tehnic.
   (4)   Expunerea nu trebuie să depășească valoarea limită a unui agent cancerigen indicată în anexa III.
   (5)   În toate cazurile în care se folosește un agent cancerigen sau mutagen, angajatorul aplică toate măsurile următoare:

               (a)

               limitarea cantităților de agent cancerigen sau mutagen la locul de muncă;

               (b)

               limitarea, la cel mai scăzut nivel posibil, a numărului de lucrători expuși sau care pot fi expuși;

               (c)

               conceperea procesului de muncă și a unor măsuri tehnice, obiectivul fiind acela de a se evita sau de a se reduce la minim degajarea de agenți cancerigeni sau mutageni la locul de muncă;

               (d)

               evacuarea agenților cancerigeni sau mutageni la sursă, aspirația locală sau ventilația generală adecvate și compatibile cu necesitatea de a proteja sănătatea publică și mediul;

               (e)

               folosirea metodelor de măsurare existente adecvate agenților cancerigeni sau mutageni, în special pentru detectarea din timp a expunerilor anormale rezultate dintr-un eveniment neprevăzut sau un accident;

               (f)

               aplicarea unor proceduri și a unor metode de muncă adecvate;

               (g)

               măsuri de protecție colectivă și/sau, atunci când expunerea nu poate fi evitată prin alte mijloace, măsuri de protecție individuale;

               (h)

               măsuri de igienă, în special curățarea cu regularitate a podelelor, a pereților și a altor suprafețe;

               (i)

               informarea lucrătorilor;

               (j)

               delimitarea zonelor de risc și utilizarea unor panouri adecvate de avertizare și de securitate, inclusiv panoul „fumatul interzis” în zonele în care lucrătorii sunt expuși sau pot fi expuși la agenți cancerigeni sau mutageni;

               (k)

               amplasarea de dispozitive pentru situații de urgență care ar putea conduce la expuneri anormal de ridicate;

               (l)

               mijloace care să permită stocarea, manipularea și transportul fără risc, în special prin utilizarea recipientelor ermetice și etichetate în mod clar și vizibil;

               (m)

               mijloace sigure de colectare, stocare și evacuare a deșeurilor de către lucrători, inclusiv utilizarea recipientelor ermetice și etichetate în mod clar și vizibil.

         Articolul 6
   Informarea autorității competente
   Dacă rezultatele evaluării prevăzute la articolul 3 alineatul (2) evidențiază un risc legat de securitatea sau sănătatea lucrătorilor, angajatorii pun la dispoziția autorității competente, la cerere, informații corespunzătoare despre:

               (a)

               activitățile și procedeele industriale aplicate, inclusiv motivele pentru care se folosesc agenți cancerigeni sau mutageni;

               (b)

               cantitățile fabricate sau utilizate de substanțe sau preparate care conțin agenți cancerigeni sau mutageni;

               (c)

               numărul de lucrători expuși;

               (d)

               măsurile de prevenire luate;

               (e)

               tipul de echipament de protecție care trebuie utilizat;

               (f)

               natura și gradul expunerii;

               (g)

               cazurile de înlocuire.

         Articolul 7
   Expunerea imprevizibilă
   (1)   În cazul unor evenimente imprevizibile sau al unor accidente care pot conduce la o expunere anormală a lucrătorilor, angajatorul informează lucrătorii cu privire la aceasta.
   (2)   Până la normalizarea situației și atât timp cât cauzele expunerii anormale nu sunt eliminate:

               (a)

               sunt autorizați să lucreze în zona afectată numai lucrătorii indispensabili pentru executarea reparațiilor și a altor activități necesare;

               (b)

               li se pune la dispoziție lucrătorilor în cauză îmbrăcăminte de protecție și echipament individual de protecție respiratorie, iar aceștia trebuie să le poarte; expunerea nu poate fi permanentă și se limitează la strictul necesar pentru fiecare lucrător;

               (c)

               lucrătorii neprotejați nu sunt autorizați să lucreze în zona afectată.

         Articolul 8
   Expunerea previzibilă
   (1)   Pentru anumite activități precum lucrările de întreținere, pentru care este previzibilă posibilitatea unei creșteri sensibile a expunerii și în privința cărora au fost deja epuizate toate posibilitățile de a lua alte măsuri tehnice de prevenire în scopul limitării expunerii, angajatorul trebuie să stabilească, după consultarea lucrătorilor sau a reprezentanților lor din întreprindere sau unitate, fără a aduce atingere responsabilității angajatorului, măsurile necesare pentru a reduce durata expunerii lucrătorilor cât mai mult posibil și pentru a asigura protecția lor în timpul acestor activități.
   În aplicarea primului paragraf, li se pune la dispoziție lucrătorilor în cauză îmbrăcăminte de protecție și un echipament individual de protecție respiratorie, iar aceștia trebuie să le poarte atât timp cât persistă expunerea anormală; aceasta nu poate fi permanentă și este limitată la strictul necesar pentru fiecare lucrător.
   (2)   Se iau măsurile adecvate pentru ca zonele în care se desfășoară activitățile prevăzute la alineatul (1) primul paragraf să fie în mod clar delimitate și semnalizate sau pentru a evita prin alte mijloace ca persoane neautorizate să aibă acces în aceste locuri.
   Articolul 9
   Accesul în zonele de risc
   Angajatorii iau măsurile adecvate pentru ca zonele în care se desfășoară activitățile pentru care rezultatele evaluării menționate în articolul 3 alineatul (2) evidențiază un risc pentru securitatea sau sănătatea lucrătorilor să fie accesibile numai lucrătorilor care, prin natura muncii sau funcției lor, trebuie să pătrundă acolo.
   Articolul 10
   Măsuri de igienă și de protecție individuală
   (1)   Angajatorii sunt obligați, pentru toate activitățile pentru care există un risc de contaminare cu agenți cancerigeni sau mutageni, să ia măsuri adecvate în următorul sens:

               (a)

               să organizeze activitatea astfel încât lucrătorii să nu mănânce, să nu bea și să nu fumeze în zonele în care există risc de contaminare cu agenți cancerigeni sau mutageni;

               (b)

               să furnizeze lucrătorilor îmbrăcăminte de protecție adecvată sau altă îmbrăcăminte specială adecvată;

               (c)

               să prevadă locuri separate pentru depozitarea hainelor de lucru sau a îmbrăcămintei de protecție, pe de-o parte, și a hainelor de stradă, pe de altă parte;

               (d)

               să pună la dispoziția lucrătorilor grupuri sanitare și dușuri adecvate;

               (e)

               să depoziteze corect echipamentele de protecție într-un loc bine stabilit, să le verifice și să le curețe, dacă este posibil, înainte și, în orice caz, după fiecare utilizare;

               (f)

               să repare sau să înlocuiască echipamentele de protecție defecte înainte de o nouă utilizare.

         (2)   Costul măsurilor prevăzute la alineatul (1) nu poate fi suportat de lucrători.
   Articolul 11
   Informarea și formarea lucrătorilor
   (1)   Angajatorul ia măsurile adecvate pentru ca lucrătorii și sau reprezentanții lor din întreprindere sau unitate să beneficieze de o formare profesională în egală măsură suficientă și adecvată, pe baza tuturor informațiilor disponibile, în special sub formă de informații și instrucțiuni, referitoare la:

               (a)

               riscurile potențiale pentru sănătate, inclusiv riscurile suplimentare datorate consumului de tutun;

               (b)

               precauțiile care trebuie luate pentru prevenirea expunerii;

               (c)

               cerințele în materie de igienă;

               (d)

               purtarea și folosirea echipamentelor și îmbrăcămintei de protecție;

               (e)

               măsurile care trebuie luate de către lucrători, în special de către personalul de intervenție, în cazul producerii unor incidente și pentru prevenirea acestora.

         Această formare profesională trebuie:
   să fie adaptată la evoluția riscurilor și la apariția unor riscuri noi;
   să fie repetată periodic, dacă este necesar.
   (2)   Angajatorii sunt obligați să informeze lucrătorii cu privire la instalații și la recipientele anexe care conțin agenți cancerigeni sau mutageni, să asigure etichetarea clară și lizibilă a tuturor recipientelor, ambalajelor și instalațiilor care conțin agenți cancerigeni sau mutageni și să expună semnele de avertizare în mod cât mai vizibil.
   Articolul 12
   Informarea lucrătorilor
   Se iau măsuri adecvate pentru a garanta că:

               (a)

               lucrătorii și sau reprezentanții lor din întreprindere sau unitate pot verifica dacă dispozițiile prezentei directive sunt aplicate sau pot fi implicați în această aplicare, în special în ceea ce privește:

                           (i)

                           consecințele asupra securității și sănătății lucrătorilor, legate de alegerea, purtarea și utilizarea îmbrăcămintei și a echipamentelor de protecție, fără a se aduce atingere responsabilităților angajatorului referitoare la determinarea eficacității îmbrăcămintei și a echipamentelor de protecție;

                           (ii)

                           măsurile stabilite de către angajator, prevăzute la articolul 8 alineatul (1) primul paragraf, fără a se aduce atingere responsabilităților angajatorului de a stabili aceste măsuri;

               (b)

               lucrătorii și sau reprezentanții acestora din întreprindere sau unitate sunt informați cât mai rapid posibil despre expunerile anormale, inclusiv cele prevăzute la articolul 8, despre cauzele lor și despre măsurile luate sau care urmează să fie luate pentru remedierea situației;

               (c)

               angajatorul păstrează o listă actualizată a lucrătorilor folosiți în activități pentru care rezultatele evaluării menționate în articolul 3 alineatul (2) evidențiază un risc pentru securitatea sau sănătatea lucrătorilor, indicând, dacă această informație este disponibilă, expunerea la care au fost supuși;

               (d)

               medicul sau autoritatea competentă precum și orice altă persoană răspunzătoare de securitatea sau de sănătatea la locul de muncă au acces la lista menționată la litera (c);

               (e)

               fiecare lucrător are acces la informațiile existente în listă, care îl privesc personal;

               (f)

               lucrătorii și reprezentanții lor din întreprindere sau unitate au acces la informațiile colective anonime.

         Articolul 13
   Consultarea și participarea lucrătorilor
   Consultarea și participarea lucrătorilor și/sau a reprezentanților lor se desfășoară în conformitate cu articolul 11 din Directiva 89/391/CEE privind subiectele reglementate de prezenta directivă.
   CAPITOLUL III
   DISPOZIȚII DIVERSE
   Articolul 14
   Supravegherea medicală
   (1)   Statele membre stabilesc, în conformitate cu legislația și/sau practica națională, măsuri pentru asigurarea supravegherii adecvate a sănătății lucrătorilor pentru care rezultatele evaluării prevăzute la articolul 3 alineatul (2) evidențiază un risc pentru securitatea sau sănătatea lor.
   (2)   Măsurile prevăzute la alineatul (1) sunt concepute astfel încât fiecare lucrător să poată face, dacă este cazul, obiectul unei supravegheri medicale adecvate:
   înainte de expunere;
   periodic, ulterior.
   Aceste măsuri sunt concepute astfel încât să fie posibilă aplicarea directă a măsurilor individuale medicale și de medicină a muncii.
   (3)   Dacă se constată că un lucrător este atins de o anomalie care poate fi rezultatul expunerii la agenți cancerigeni sau mutageni, medicul sau autoritatea răspunzătoare de supravegherea medicală a lucrătorilor poate solicita ca alți lucrători care au suferit o expunere similară să facă obiectul supravegherii medicale.
   În acest caz, se procedează la o nouă evaluare a riscului de expunere în conformitate cu articolul 3 alineatul (2).
   (4)   Atunci când se asigură supraveghere medicală, se completează un dosar medical individual și medicul sau autoritatea răspunzătoare de supravegherea medicală propune măsuri individuale de protecție sau de prevenire care trebuie luate pentru toți lucrătorii.
   (5)   Trebuie date lucrătorilor informații și sfaturi cu privire la toate tipurile de supraveghere medicală de care pot beneficia după încetarea expunerii.
   (6)   În conformitate cu legislațiile și practicile naționale:
   lucrătorii au acces la rezultatele supravegherii medicale care îi privesc personal;
   lucrătorii în cauză sau angajatorul pot solicita reexaminarea rezultatelor supravegherii medicale.
   (7)   Recomandări practice cu privire la supravegherea medicală a lucrătorilor sunt prevăzute în anexa II.
   (8)   Toate cazurile de cancer care au fost identificate, în conformitate cu legislațiile și practicile naționale, ca rezultat al expunerii la un agent cancerigen sau mutagen la locul de muncă trebuie să fie notificate autorității responsabile.
   Articolul 15
   Păstrarea dosarelor medicale
   (1)   Lista prevăzută la articolul 12 litera (c) și dosarul medical prevăzut la articolul 14 alineatul (4) sunt păstrate timp de cel puțin patruzeci de ani de la încetarea expunerii, în conformitate cu legislațiile și practicile naționale.
   (2)   În cazul în care întreprinderea își încetează activitatea, aceste documente se pun la dispoziția autorității responsabile, în conformitate cu legislațiile și practicile naționale.
   Articolul 16
   Valorile limită
   (1)   Pe baza informațiilor disponibile, inclusiv a datelor științifice și tehnice, Consiliul adoptă, prin intermediul directivelor, în conformitate cu procedura prevăzută la articolul 137 alineatul (2) din tratat, valorile limită referitoare la toți agenții cancerigeni sau mutageni pentru care este posibil și, dacă este necesar, alte dispoziții direct conexe.
   (2)   Valorile limită și celelalte dispoziții direct conexe figurează în anexa III.
   Articolul 17
   Anexe
   (1)   Anexele I și III pot fi modificate numai în conformitate cu procedura prevăzută la articolul 137 alineatul (2) din tratat.
   (2)   Adaptările de natură strict tehnică ale anexei II în funcție de progresul tehnic, de evoluția reglementărilor sau a specificațiilor internaționale și de cunoștințele în domeniul agenților cancerigeni sau mutageni se adoptă în conformitate cu procedura prevăzută în articolul 17 din Directiva 89/391/CEE.
   Articolul 18
   Utilizarea datelor
   Utilizările pe care autoritățile responsabile naționale le dau informațiilor prevăzute la articolul 14 alineatul (8) se țin la dispoziția Comisiei.
   Articolul 19
   Informarea Comisiei
   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 20
   Abrogarea
   Directiva 90/394/CEE, astfel cum este modificată de directivele prevăzute în anexa IV partea A la prezenta directivă, se abrogă, fără a aduce atingere obligațiilor statelor membre în ceea ce privește termenele de transpunere în dreptul național a directivelor indicate în anexa IV partea B la prezenta directivă.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa V.
   Articolul 21
   Intrarea în vigoare
   Prezenta directivă intră în vigoare în a douăzecea zi de la publicarea în Jurnalul Oficial al Uniunii Europene.

   Articolul 22
   Destinatari
   Prezenta directivă se adresează statelor membre.

      Adoptată la Strasbourg, 29 aprilie 2004.

            Pentru Parlamentul European

            Președintele

         P. COX

            Pentru Consiliu

            Președintele

         M. McDOWELL

      (1)  JO C 368, 20.12.1999, p. 18.

      (2)  Avizul Parlamentului European din 2 septembrie 2003 (nepublicat încă în Jurnalul Oficial) și Decizia Consiliului din 30 martie 2004.

      (3)  JO L 196, 26.7.1990, p. 1. Directivă modificată ultima dată de Directiva 1999/38/CE (JO L 138, 1.6.1999, p. 66).

      (4)  Vezi anexa IV, partea A.

      (5)  JO L 183, 29.6.1989, p. 1. Directivă modificată de Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).

      (6)  JO 196, 16.8.1967, p. 1. Directivă modificată ultima dată de Regulamentul (CE) nr. 807/2003 (JO L 122, 16.5.2003, p. 36).

      (7)  JO L 200, 30.7.1999, p. 1. Directivă modificată ultima dată de Regulamentul (CE) nr. 1882/2003.

      (8)  JO L 185, 9.7.1974, p. 15. Decizie abrogată prin Decizia Consiliului din 22 iulie 2003 (JO C 218, 13.9.2003, p. 1).

      (9)  Directiva 83/477/CEE a Consiliului din 19 septembrie 1983 privind protecția lucrătorilor împotriva riscurilor legate de expunerea la azbest la locul de muncă (a doua directivă specială în sensul articolului 8 din Directiva 80/1107/CEE) (JO L 263, 24.9.1983, p. 25). Directivă modificată ultima dată de Directiva 2003/18/CE a Parlamentului European și a Consiliului (JO L 97, 15.4.2003, p. 48).
   ANEXA I
   Lista substanțelor, preparatelor și procedeelor
   [articolul 2 litera (a) punctul (iii)]

               1.

               Fabricarea auraminei.

               2.

               Lucrări care implică expunerea la hidrocarburi policiclice aromate prezente în funingine, gudron de cărbune sau smoală de huilă.

               3.

               Lucrări care implică expunerea la pulberi, fumuri sau aerosoli rezultați la prăjirea și la electrorafinarea matelor de nichel.

               4.

               Procedeul de fabricare cu acid concentrat a alcoolului izopropilic.

               5.

               Lucrări care implică expunerea la pulberi de lemn de esență tare (1).

      (1)  O listă a tipurilor de lemn de esență tare există în volumul 62 al monografiilor referitoare la evaluarea riscurilor de carcinogenitate la om intitulate „Wood Dust and Formaldehyde” (pulbere de lemn și formaldehidă), publicate de către Centrul internațional de cercetări asupra cancerului, Lyon, 1995.
   ANEXA II
   Recomandări practice cu privire la supravegherea medicală a lucrătorilor
   [articolul 14 alineatul (7)]

               1.

               Medicul și/sau autoritatea răspunzătoare de supravegherea medicală a lucrătorilor expuși la agenți cancerigeni sau mutageni trebuie să cunoască bine condițiile sau împrejurările expunerii fiecărui lucrător.

               2.

               Supravegherea medicală a lucrătorilor trebuie asigurată în conformitate cu principiile și practicile medicinii muncii; aceasta trebuie să cuprindă cel puțin următoarele măsuri:
               înregistrarea antecedentelor medicale și profesionale ale fiecărui lucrător;
               anamneza;
               dacă este cazul, supraveghere biologică, precum și depistarea efectelor precoce și reversibile.
               Se pot decide și alte examene pentru fiecare lucrător care face obiectul unei supravegheri medicale, având în vedere cele mai recente progrese în medicina muncii.

         ANEXA III
   Valori limită și alte dispoziții direct conexe

      (articolul 16)

   A.   VALORILE LIMITĂ DE EXPUNERE PROFESIONALĂ

               Denumire

               EINECS (1)

               CAS (2)

               Valori limită

               Observații

               Măsuri tranzitorii

               mg/m3
                   (3)

               ppm (4)

               Benzen

               200-753-7

               71-43-2

               3,25 (5)

               1 (5)

               piele (6)

               Valoare limită: 3 ppm
               (= 9,75 mg/m3)
               (până la 27 iunie 2003)

               Clorură de vinil monomer

               200-831

               75-01-4

               7,77 (5)

               3 (5)

               _

               _

               Pulberi de lemn de esență tare

               _

               _

               5,00 (5)
                   (7)

               _

               _

               _

         B.   ALTE DISPOZIȚII DIRECT CONEXE
   p.m.

      (1)  EINECS: Inventarul european al produselor chimice comercializate (European Inventory of Existing Chemical Substances).

      (2)  CAS: numărul din Chemical Abstract Service.

      (3)  mg/m3 = miligrame pe metru cub de aer la 20 °C și 101,3 kPa (760 mm coloană de mercur).

      (4)  ppm = părți volumetrice pe milion, în aer (ml/m3).

      (5)  Măsurate sau calculate prin raportare la o perioadă de referință de opt ore.

      (6)  Este posibil ca la inhalarea reglementată să se adauge o absorbție cutanată.

      (7)  Fracțiune inhalabilă: dacă pulberile de lemn de esență tare sunt amestecate cu alte pulberi de lemn, valoarea limită se aplică tuturor pulberilor de lemn prezente în amestec.
   ANEXA IV
   Partea A
   Directiva abrogată cu modificările sale succesive

      (prevăzute la articolul 20)

               Directiva 90/394/CEE a Consiliului

               (JO L 196, 26.7.1990, p. 1)

               Directiva 97/42/CE a Consiliului

               (JO L 179, 8.7.1997, p. 4)

               Directiva 1999/38/CE a Consiliului

               (JO L 138, 1.6.1999, p. 66)

         Partea B
   Termene de transpunere în dreptul național

      (prevăzute la articolul 20)

               Directiva

               Data limită de transpunere

               90/394/CEE

               31 decembrie 1992

               97/42/CE

               27 iunie 2000

               1999/38/CE

               29 aprilie 2003

         ANEXA V
   TABEL DE CORESPONDENȚĂ

               Directiva 90/394/CE

               Prezenta directivă

               Articolul 1

               Articolul 1

               Articolul 2 litera (a)

               Articolul 2 litera (a)

               Articolul 2 litera (aa)

               Articolul 2 litera (b)

               Articolul 2 litera (b)

               Articolul 2 litera (c)

               Articolele 3 - 9

               Articolele 3 - 9

               Articolul 10 alineatul (1) litera (a)

               Articolul 10 alineatul (1) litera (a)

               Articolul 10 alineatul (1) litera (b), prima parte a tezei

               Articolul 10 alineatul (1) litera (b)

               Articolul 10 alineatul (1) litera (b), a doua parte a tezei

               Articolul 10 alineatul (1) litera (c)

               Articolul 10 alineatul (1) litera (c)

               Articolul 10 alineatul (1) litera (d)

               Articolul 10 alineatul (1) litera (d), prima și a doua parte a tezei

               Articolul 10 alineatul (1) litera (e)

               Articolul 10 alineatul (1) litera (d), a treia parte a tezei

               Articolul 10 alineatul (1) litera (f)

               Articolul 10 alineatul (2)

               Articolul 10 alineatul (2)

               Articolele 11 - 18

               Articolele 11 - 18

               Articolul 19 alineatul (1) primul paragraf

               Articolul 19 alineatul (1) al doilea paragraf

               Articolul 19 alineatul (1) al treilea paragraf

               Articolul 19 alineatul (2)

               Articolul 19

               Articolul 20

               Articolul 21

               Articolul 20

               Articolul 22

               Anexa I

               Anexa I

               Anexa II

               Anexa II

               Anexa III

               Anexa III

               Anexa IV

               Anexa V


title: Directiva 2003/100/CE a Comisiei din 31 octombrie 2003 de modificare a anexei I la Directiva 2002/32/CE a Parlamentului European și a Consiliului privind substanțele nedorite din furajeText cu relevanță pentru SEE.

text:
Anunţ juridic important

|

32003L0100

Official Journal L 285 , 01/11/2003 P. 0033 - 0037 Ediţie specială în limba cehă Chapter 3 Volume 40 P. 458  - 462 Ediţie specială în limba estonă Chapter 3 Volume 40 P. 458  - 462 Ediţie specială în limba maghiară Chapter 3 Volume 40 P. 458  - 462 Ediţie specială în limba lituaniană Chapter 3 Volume 40 P. 458  - 462 Ediţie specială în limba letonă Chapter 3 Volume 40 P. 458  - 462 Ediţie specială în limba malteză Chapter 3 Volume 40 P. 458  - 462 Ediţie specială în limba polonă Chapter 3 Volume 40 P. 458  - 462 Ediţie specială în limba slovacă Chapter 3 Volume 40 P. 458  - 462 Ediţie specială în limba slovenă Chapter 3 Volume 40 P. 458  - 462

		20031031Directiva 2003/100/CE a Comisieidin 31 octombrie 2003de modificare a anexei I la Directiva 2002/32/CE a Parlamentului European și a Consiliului privind substanțele nedorite din furaje(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje [1], astfel cum a fost modificată prin Directiva 2003/57/CE [2] a Comisiei, în special articolul 8 alineatul (1),întrucât:(1) Directiva 2002/32/CE prevede interzicerea utilizării produselor pentru furaje care conțin substanțe nedorite într-o cantitate mai mare decât nivelurile maxime stabilite de anexa I la aceasta.(2) Atunci când a fost adoptată, Directiva 2002/32/CE a prevăzut că dispozițiile din anexa I urmau să fie revizuite pe baza evaluărilor științifice actualizate ale riscurilor și ținând seama de interzicerea diluției produselor contaminate neconforme, destinate a fi utilizate în hrana animalelor.(3) În consecință, Comitetul științific pentru nutriția animalelor (SCAN) a fost solicitat să furnizeze de îndată evaluări științifice actualizate ale riscurilor. La 20 februarie 2003, SCAN adoptă un aviz privind substanțele nedorite în furaje, care a fost actualizat la 25 aprilie 2003. Avizul oferă o prezentare detaliată a eventualelor riscuri pentru sănătatea animală și sănătatea publică ca urmare a prezenței diferitelor substanțe nedorite în hrana animalelor.(4) Cu toate acestea, SCAN a admis necesitatea unor evaluări detaliate suplimentare ale riscurilor, care să permită revizuirea completă a anexei I la Directiva 2002/32/CE. Din mai 2003, Autoritatea europeană pentru siguranța alimentelor (EFSA) a preluat de la Comisia Europeană responsabilitatea evaluării științifice a chestiunilor legate de siguranța alimentelor și furajelor. EFSA a fost solicitată să efectueze evaluări detaliate ale riscurilor menționate.(5) Între timp, s-a subliniat că furnizarea unor materii prime furajere esențiale și valoroase ar putea să fie periclitată, întrucât conținutul de substanțe nedorite în unele materii prime furajere, ca urmare a contaminării fondului normal, se apropie sau este mai mare decât conținutul maxim prevăzut de anexa I la Directiva 2002/32/CE. Au fost constatate, de asemenea, unele neconcordanțe între dispozițiile din anexă.(6) Prin urmare, anexa ar trebui modificată provizoriu, până la evaluarea științifică detaliată a riscurilor, concomitent cu menținerea unui nivel ridicat de protecție a sănătății publice și animale, precum și a mediului înconjurător.(7) În vederea menținerii acestui nivel ridicat de protecție a sănătății publice și animale, precum și a mediului, se recunoaște că în cazul în care materiile prime furajere se administrează direct animalelor sau în cazul în care se utilizează furaje complementare, utilizarea acestora în rația zilnică nu ar trebui să determine expunerea animalelor la un nivel de substanță nedorită mai mare decât nivelul maxim corespunzător de expunere în cazul în care se utilizează doar furaje complete în rația zilnică.(8) SCAN confirmă că arsenicul, în formele sale organice, prezintă o toxicitate limitată. Este posibil ca determinarea conținutului total de arsenic din furaje să nu reflecte întotdeauna corect riscul pe care îl prezintă formele anorganice. Cu toate acestea, deosebirea dintre formele organice și anorganice este posibilă doar prin modalități complexe de analiză, care nu se pot aplica ușor în cadrul controalelor oficiale. Prin urmare, este convenabilă exprimarea conținutului maxim raportat la arsenicul total, dar cu posibilitatea solicitării unei analize mai detaliate, în special în cazul prezenței Hizikia fusiforme. În lipsa unei modalități comunitare de analiză pentru determinarea arsenicului total, este necesar să se dovedească performanța satisfăcătoare a procedurii pentru tratarea probelor și a metodei de analiză utilizate prin folosirea materialelor de referință certificate, ce conțin o parte importantă de arsenic în forma sa organică.(9) De asemenea, este necesar să se țină seama de faptul că mai mult de 95 % din arsenicul prezent în materiile prime furajere de origine marină se află în forme organice mai puțin toxice, precum și de recentele evoluții în domeniul preparării hranei pentru pești ce conține ulei de pește și făină de pește în proporții mai mari.(10) Nivelurile maxime actuale pentru arsenic, plumb și fluor în unele materii prime furajere minerale nu reflectă nivelurile normale actuale de contaminare. Dată fiind biodisponibilitatea redusă a acestor substanțe nedorite în furajele minerale, ar trebui să se asigure furnizarea acestor materii prime esențiale și valoroase fără a periclita sănătatea publică și animală, precum și mediul înconjurător.(11) Aflatoxina B1 este un cancerigen genotoxic care se detectează în lapte sub forma metabolitului său, aflatoxina M1. Este de dorit să se mențină conținutul maxim de aflatoxină la un nivel cât se poate de redus, posibil de obținut, pentru a se asigura protecția sănătății publice. Practicile de manipulare și uscare corespunzătoare permit menținerea unui conținut redus de aflatoxină în diferite materii prime furajere și există proceduri eficiente de decontaminare pentru reducerea nivelurilor de aflatoxină B1. Ar trebui să se aplice același nivel maxim de aflatoxină B1 tuturor materiilor prime furajere.(12) Semințele întregi de bumbac prezintă un conținut mare de gosipol liber, care constituie una din componentele sale naturale. Prin urmare, este de dorit să se stabilească limite maxime specifice pentru conținutul de gosipol liber din semințele întregi de bumbac.(13) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 2002/32/CE se modifică în conformitate cu anexa la prezenta directivă.Articolul 2(1) Statele membre pun în aplicare actele cu putere de lege și actele administrative necesare pentru a se conforma prezentei directive după douăsprezece luni de la intrarea în vigoare a acesteia. Comisiei i se comunică de către statele membre textul acestor acte, precum și un tabel de corespondență între aceste acte și prezenta directivă.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei i se comunică de către statele membre textul dispozițiilor de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 31 octombrie 2003.Pentru ComisieDavid ByrneMembru al Comisiei[1] JO L 140, 30.5.2002, p. 10.[2] JO L 151, 19.6.2003, p. 38.--------------------------------------------------20031031ANEXĂAnexa I la Directiva 2002/32/CE se modifică după cum urmează:1. Punctele 1, 2 și 3 se înlocuiesc cu următorul text:Substanțe nedorite | Produse destinate furajelor | Conținutul maxim în mg/kg (ppm) într-un furaj cu un conținut de umiditate de 12 % |(1) | (2) | (3) |"1.Arsenic [3] | Materii prime furajere, cu excepția: | 2 |—făinii preparate din iarbă, din lucernă uscată și din trifoi uscat și din pulpă de sfeclă de zahăr uscată și pulpă de sfeclă de zahăr sub formă de melasă uscată | 4 |—turtei din sâmburi de palmier presați | 4 [4] |—fosfaților și algelor marine calcaroase | 10 |—carbonatului de calciu | 15 |—oxidului de magneziu | 20 |—furajelor obținute prin prelucrarea peștelui sau a altor animale marine | 15 [4] |—făinii din alge marine și a materiilor prime furajere derivate din alge marine | 40 [4] |Furaje complete, cu excepția: | 2 |—furajelor complete pentru pește și a furajelor complete pentru animale cu blană | 6 [4] |Furaje complementare, cu excepția: | 4 |—furajelor minerale | 12 |2.Plumb | Materii prime furajere, cu excepția: | 10 |—nutrețului verde | 40 |—fosfaților și algelor marine calcaroase | 15 |—carbonatului de calciu | 20 |—drojdiilor | 5 |Furaje complete | 5 |Furaje complementare, cu excepția: | 10 |—furajelor minerale | 15 |3.Fluor | Materii prime furajere, cu excepția: | 150 |—furajelor de origine animală, cu excepția crustaceelor marine, de ex. krill marin | 500 |—fosfaților și crustaceelor marine, de ex. krill marin | 2000 |—carbonatului de calciu | 350 |—oxidului de magneziu | 600 |—algelor marine calcaroase | 1000 |Furaje complete, cu excepția: | 150 |—furajelor complete pentru vite, ovine și caprine | |—în lactație | 30 |—altele | 50 |—furajelor complete pentru porcine | 100 |—furajelor complete pentru păsări de curte | 350 |—furajelor complete pentru pui | 250 |Amestecuri minerale pentru vite, ovine și caprine | 2000 [1] |Alte furaje complementare | 125 [2] |2. Punctul 7 se înlocuiește cu următorul text:Substanțe nedorite | Produse destinate furajelor | Conținutul maxim în mg/kg (ppm) într-un furaj cu un conținut de umiditate de 12 % |(1) | (2) | (3) |"7.Aflatoxină B1 | Toate materiile prime furajere | 0,02 |Furaje complete pentru vite, ovine și caprine, cu excepția: | 0,02 |—furajelor complete pentru animale de lapte | 0,005 |—furajelor complete pentru viței și miei | 0,01 |Furaje complete pentru porcine și păsări de curte (cu excepția animalelor tinere) | 0,02 |Alte furaje complete | 0,01 |Furaje complementare pentru vite, ovine și caprine (cu excepția furajelor complementare pentru animalele de lapte, viței și miei) | 0,02 |Furaje complementare pentru porcine și păsări de curte (cu excepția animalelor tinere) | 0,02 |Alte furaje complementare | 0,005" |3. Punctul 9 se înlocuiește cu următorul text:Substanțe nedorite | Produse destinate furajelor | Conținutul maxim în mg/kg (ppm) într-un furaj cu un conținut de umiditate de 12 % |(1) | (2) | (3) |"9.Gosipol liber | Materii prime furajere, cu excepția: | 20 |—semințelor de bumbac | 5000 |—turtelor din semințe de bumbac și făinii din semințe de bumbac | 1200 |Furaje complete, cu excepția: | 20 |—furajelor complete pentru vite, ovine și caprine | 500 |—furajelor complete pentru păsări de curte (cu excepția găinilor ouătoare) și viței | 100 |—furajelor complete pentru iepuri și porcine (cu excepția purceilor) | 60" |4. Punctul 22 se înlocuiește cu următorul text:Substanțe nedorite | Produse destinate furajelor | Conținutul maxim în mg/kg (ppm) într-un furaj cu un conținut de umiditate de 12 % |(1) | (2) | (3) |"22.Endosulfan (suma izomerilor alfa și beta și a sulfatului de endosulfan exprimat în endosulfan) | Totalitatea furajelor, cu excepția: | 0,1 |—porumbului și produselor derivate din prelucrarea acestuia | 0,2 |—semințelor oleaginoase și produselor derivate din prelucrarea acestora | 0,5 |—furajelor complete pentru pește | 0,005" |[1] statele membre pot să prescrie, de asemenea, un conținut maxim de fluor de 1,25 % din conținutul de fosfat.[2] Conținutul de fluor per 1 % fosfor.--------------------------------------------------